Egy hét alatt megduplázódott az influenzások száma
Terjed a járvány, az elõzõ héthez képest kétszeresére emelkedett az influenzás panaszok miatt orvoshoz fordulók száma - közölte legfrissebb jelentésében az Országos Epidemiológiai Központ.
Az év második hetén több mint 31 ezren fordultak orvoshoz influenzaszerû tünetekkel. Az ország valamennyi közigazgatási területén emelkedett az influenza miatt orvoshoz fordulók gyakorisága az elõzõ héthez viszonyítva.

Az orvosnál megjelent betegek között duplájára (több mint 30 százalékra) nõtt a gyermekek aránya, Csongrád megyében a betegek több mint fele 15 éven aluli volt. Országszerte a betegek több mint 35 százaléka 15-34 éves fiatal felnõtt volt, csaknem negyedük a 35-59 évesek korcsoportjába tartozott. A 60 éven felüliek aránya mintegy tíz százalék volt.

Influenzaszerû megbetegedések halmozódásáról a második héten tizenöt jelentés érkezett. A járványok 7 általános iskolát és 5 óvodát, továbbá 3 egészségügyi intézményt érintettek - olvasható az OEK jelentésében.
influenza